[{"text_idx": "#000003", "text": "Wedi\u2019r siom o golli yn yr eiliadau olaf yn erbyn Clyde yng Nghwpan Her yr Alban y penwythnos diwethaf, bydd Caernarfon yn falch o droi eu sylw yn o\u0302l at y gynghrair nos Fawrth."}, {"text_idx": "#000004", "text": "Ond bydd hi\u2019n ge\u0302m galed i Gaernarfon sydd heb ennill dim un o\u2019u naw ge\u0302m ddiwethaf yn erbyn Cei Connah (colli 7, cyfartal 2)."}, {"text_idx": "#000005", "text": "Er hynny, mae\u2019r Cofis wedi ennill eu pedair ge\u0302m gartref yn y gynghrair y tymor yma, tra bod Cei Connah wedi colli pob un o\u2019u tair ge\u0302m oddi cartref."}, {"text_idx": "#000006", "text": "Dim ond YSN (14) sydd wedi sgorio mwy o goliau na Chaernarfon (13) y tymor yma, a dim ond Pontypridd (3) sydd wedi sgorio llai na Chei Connah (7)."}, {"text_idx": "#000012", "text": "Ar o\u0302l cychwyn y tymor yn gryf gan ennill pump o\u2019u saith ge\u0302m gynghrair mae Pen-y-bont wedi codi i\u2019r ail safle."}, {"text_idx": "#000014", "text": "Dyw\u2019r timau heb gyfarfod ers tymor 2018/19 pan enillodd Pen-y-bont eu dwy ge\u0302m yn erbyn Pontypridd yng Nghynghrair De Cymru."}, {"text_idx": "#000016", "text": "Y Drenewydd yw\u2019r ti\u0302m cyntaf i ollwng pwyntiau yn erbyn Airbus y tymor yma yn dilyn ge\u0302m gyfartal gyffrous ar y Maes Awyr nos Wener (Air 4-4 Dre)."}, {"text_idx": "#000017", "text": "Ar o\u0302l ennill ge\u0302m Ewropeaidd yn yr haf roedd \u2018na ddisgwyliadau mawr ar Y Drenewydd eleni i geisio gwthio tua\u2019r brig, ond ar o\u0302l ennill dim ond dwy o\u2019u saith ge\u0302m agoriadol dyw\u2019r Robiniaid ond dau bwynt uwchben y ddau isaf."}, {"text_idx": "#000018", "text": "Mae\u2019r Bala ar rediad arbennig o 10 ge\u0302m heb golli yn erbyn Y Drenewydd (ennill 9, cyfartal 1) a dyw ti\u0302m Colin Caton heb ildio yn eu pedair ge\u0302m yn erbyn y Robinaid ers dechrau\u2019r flwyddyn, yn cynnwys eu buddugoliaeth o 3-0 ar Faes Tegid yn gynharach y tymor hwn."}, {"text_idx": "#000021", "text": "Dyw\u2019r Seintiau Newydd ond wedi ildio unwaith yn eu chwe ge\u0302m gynghrair y tymor yma, ond ar o\u0302l perfformiad sa\u0302l yn erbyn Dundee yng Nghwpan Her yr Alban nos Wener bydd Craig Harrison yn disgwyl ymateb gan ei chwaraewyr nos Fawrth."}, {"text_idx": "#000024", "text": "Wedi bron i bum mlynedd wrth y llyw ar y Maes Awyr fe gafodd Steve O\u2019Shaughnessy ei ddiswyddo fel rheolwr Airbus dros y penwythnos, er i\u2019r ti\u0302m ennill eu pwynt cyntaf o\u2019r tymor yn erbyn Y Drenewydd."}, {"text_idx": "#000025", "text": "Bydd yr is-reolwr, Mark Allen yn camu i\u2019r bwlch tra bod y clwb yn chwilio am reolwr newydd, ac mae tasg gyntaf Allen yn un anferth wrth i Airbus deithio i Aberystwyth, sef y clwb sy\u2019n eistedd un safle uwch eu pennau yn safleoedd y cwymp."}, {"text_idx": "#000026", "text": "Mae Aberystwyth wedi ennill eu tair ge\u0302m ddiwethaf yn erbyn Airbus UK gan gynnwys eu buddugoliaeth yn Stadiwm Grw\u0302p Hollingsworth ar noson agoriadol y tymor hwn (Air 1-2 Aber)."}]